ভোলা দ্বীপ

ভোলা দ্বীপ (দক্ষিণ শাহবাজপুর নামেও পরিচিত) হচ্ছে বাংলাদেশের বৃহত্তম দ্বীপ যার আয়তন  এবং উপকূল রেখা । এটা বরিশাল বিভাগের অন্তর্গত ভোলা জেলার বেশীরভাগ এলাকা জুড়ে অবস্থিত।

ভৌগোলিক অবস্থান

ভোলা দ্বীপ মেঘনা নদীর মোহনায় অবস্থিত। ঢাকা থেকে বরিশাল হয়ে ভোলায় যেতে ফেরী এবং লঞ্চ পরিষেবা রয়েছে।

এই দ্বীপটি  দীর্ঘ এবং এর জনসংখ্যা ১.৭ মিলিয়ন। ১৭৭৬ সালের মানচিত্র অনুযায়ী ভোলা দ্বীপকে ডিম্বাকৃতির দেখানো হলেও বর্তমানে মেঘনা নদীর ভাঙ্গনের ফলে এর আকৃতি আরো বিস্তৃত হয়েছে। এর সর্বোচ্চ উচ্চতা সমুদ্র পৃষ্ঠ থেকে মাত্র ৬ ফুট।

দ্বীপটির নিম্ন উচ্চতার কারণে এর বিস্তীর্ণ অংশ ইতিমধ্যেই সমুদ্রপৃষ্ঠের উচ্চতা বৃদ্ধির কারণে প্লাবিত হয়েছে এবং পুরো দ্বীপটি সম্পূর্ণভাবে নিশ্চিহ্ন হওয়ার গুরুতর ঝুঁকিতে রয়েছে।

 সংস্কৃতি 
২০১১ সালের আদমশুমারি অনুসারে জনসংখ্যার ৯৬.৭% মুসলিম এবং ৩.৩% হিন্দু।

ভোলা দ্বীপ মহিষের দইয়ের জন্য পরিচিত, যা বাংলাদেশে অনন্য। এর জন্য যে প্রক্রিয়াটি বহুদিন ধরে চলে আসছে, তা আজও অপরিবর্তনীয়। এই দই ঐতিহ্যবাহী মাটির পাত্রে তৈরি করা হয় এবং এই প্রক্রিয়ায় ১৮ ঘণ্টার মতো সময় লাগে। এই দ্বীপে এই খাদ্যটি জনপ্রিয় এবং বিভিন্ন ধরনের অনুষ্ঠান, যেমন- বিবাহ, উৎসব এবং অন্যান্য বিশেষ অনুষ্ঠানে পরিবেষণ করা হয়।

বিদ্যুৎ ব্যবস্থা
১৯৯৪ সালে শাহবাজপুরে প্রাকৃতিক গ্যাস আবিষ্কার হওয়া সত্ত্বেও এই দ্বীপে বিদ্যুতের দীর্ঘস্থায়ী সমস্যায় ভুগছিল। এজন্য সরকার ২০১৫ সালের আগস্টে এখানে পাওয়ার প্ল্যান্ট স্থাপন করে। রাষ্ট্রায়ত্ব পাওয়ার গ্রিড কোম্পানি অব বাংলাদেশ ভোলা দ্বীপ থেকে বোরহানউদ্দিন দ্বীপে হাই ভোল্টেজ ট্রান্সমিশন লাইন টেনে নিয়েছে।

মিডিয়া
ভোলায় ১৪ কমিউনিটি রেডিও স্টেশন রয়েছে।

প্রাকৃতিক দুর্যোগ
১৯৭০ সালে ভোলা ঘূর্ণিঝড়ের কবলে পড়ে ব্যাপক ক্ষয়ক্ষতির সম্মুখীন হয়, যা ভোলা দ্বীপের দক্ষিণদিককে একেবারে ধ্বংস করে দেয় এবং ধানের জমির ব্যাপক ক্ষয়ক্ষতি করে। ২০১৭ সালের ১৮মে বিশ্বের সবচেয়ে শক্তিশালী ঘূর্ণিঝড়গুলোর একটি তালিকা প্রকাশ করে বিশ্ব আবহাওয়া সংস্থা। যেখানে দ্য গ্রেট ভোলা সাইক্লোন নামে পরিচিতি ভোলায় আঘাত হানা সাইক্লোনটিকেই সবচেয়ে শক্তিশালী সাইক্লোন হিসেবে চিহ্নিত করে সংস্থাটি।

১৯৭৫ সালের অক্টোবরে, এই দ্বীপটিই ছিল প্রাকৃতিকভাবে ভেরিওলা মেজর (গুটিবসন্তের দুটি প্রকারের মধ্যে বেশি প্রাণঘাতী ধরন) দ্বারা আক্রান্ত সর্বশেষ রোগীর আবাসস্থল। যখন রহিমা বানু নামের একজন শিশু এই ভাইরাসে আক্রান্ত হয়, তখন বিশ্ব স্বাস্থ্য সংস্থা তার বাড়ির ১.৫ মাইল ব্যাসার্ধের মধ্যে বসবাসকারী ১৮,১৫০ ব্যক্তিকে টিকা দানের জন্য একটি দল পাঠায়, যা ভাইরাসটির বিস্তার রোধ করে এবং এটিকে নির্মূল করতে সহায়তা করে।

১৯৯৫-এ, অর্ধ-দ্বিপটিই বন্যার কবলে পড়ে ডুবে যায়, যার কারণে ৫,০০,০০০ মানুষ গৃহহীন হয়ে পড়ে।"In Flood-Prone Bangladesh, a Future That Floats", Emily Wax, Washington Post, September 27, 2007

২০০৫-এ বন্যার কারণে পাঁচ লক্ষ লোকের ক্ষয়ক্ষতি হয়। একই মাসে এবং বছরে উল্লেখযোগ্য সংখ্যক বন্যায় মারাত্মক ভূমী ক্ষয়ের ফলে অনেক নদী প্লাবিত হয়ে যায়। ২০০৯ সালের তথ্য অনুযায়ী, দ্বীপটির বহু বাসিন্দা ঢাকার বস্তিতে বসবাস করছিলেন।

আরও দেখুন
 বাংলাদেশের দ্বীপসমূহের তালিকা

তথ্যসূত্র

বিষয়শ্রেণী:বাংলাদেশের দ্বীপ
বিষয়শ্রেণী:ভোলা জেলার ভূগোল
বিষয়শ্রেণী:বঙ্গোপসাগরের দ্বীপ